Na početku Prvog svetskog rata učestvuje kao četnik u borbama na Drini. Kasnije kao obaveznik Četvrtog i Šestog pešadijskog puka biva zarobljen i sproveden u logor u Ašahu. Po završetku rata vraća se u Beograd i otvara svoju knjižaru i antikvarnicu, Knjižara Zdravka Spasojevića, a bavio se i izdavačkim poslom. Izdavao je originalna i prevedena dela, zabavna dela, školske udžbenike.